CELEX: 32007R1175
Language: lv
Date: 2007-10-08 00:00:00
Title: Komisijas Regula (EK) Nr. 1175/2007 ( 2007. gada 8. oktobris ), ar kuru paredz atkāpi no Regulas (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem

9.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 262/3
            
         
      KOMISIJAS REGULA (EK) Nr. 1175/2007
   (2007. gada 8. oktobris),
   ar kuru paredz atkāpi no Regulas (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 33. pantu,
   tā kā:
   
               (1)
            
            
               Regulas (EK) Nr. 1493/1999 27. panta 3. punktā paredzēts, ka no jebkuras fiziskas vai juridiskas personas vai personu grupas, kas ir gatavojušas vīnu, prasa piegādāt destilācijai visus tādas vīndarības blakusproduktus.
            
         
               (2)
            
            
               Komisijas Regulā (EK) Nr. 1623/2000 (2) ir noteikti šā destilācijas pienākuma piemērošanas noteikumi, kā arī tās 49. pantā – dažas iespējas piemērot izņēmumus.
            
         
               (3)
            
            
               Kaut arī Ungārijā jau ir ieviesti daži pasākumi, šajā dalībvalstī spirta destilācijas uzņēmumu jauda joprojām nav pietiekama, lai destilētu visus vīndarības blakusproduktus. Tādēļ jāatļauj Ungārijai atbrīvot noteiktas ražotāju kategorijas no pienākuma destilēt vīndarības blakusproduktus.
            
         
               (4)
            
            
               Lai varētu piemērot Ungārijai piešķirto izņēmumu visa vīna gada garumā, ir lietderīgi noteikt, ka šī regula jāpiemēro no 2007. gada 1. augusta.
            
         
               (5)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1623/2000 49. panta 4. punkta a) apakšpunkta, Ungārija var paredzēt 2007./2008. vīna gadam, ka ražotāji, kuru produkcijas apjoms, ražojot savās individuālajās ražotnēs, nepārsniedz 500 hl, var izpildīt savas saistības piegādāt vīndarības blakusproduktus destilācijai, atsaucot šos produktus atbilstīgā uzraudzībā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 8. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 194, 31.7.2000., 45. lpp. Regulā jaunākie grozījumi izdarīti ar Regulu (EK) Nr. 923/2007 (OV L 201, 2.8.2007., 9. lpp.).